recursal/SuperWikiNEXT-32B huggingface dataset:
**נוריתיים** (שם מדעי: Ranunculaceae) היא משפחה של צמחים בעלי פרחים. היא כוללת בין 51 למעל 80 סוגים, ואלו בתורם כוללים יחדיו כ־2,500 מיני צמחים. בין הסוגים המפורסמים בארץ הם הנורית, הקצח, הכלנית ודמומית קטנת-פרי.

טקסונומיה
---------

משפחת הנוריתיים היא אחת מהמשפחות ששרדו מאז מיוניו של קארולוס ליניאוס כמעט בשלמותן. במערכת המיון של APG II היא מסווגת תחת קבוצת האב eudicots. מספר מצומצם של סוגים הועבר ממנה, כמו האדמונית שהועברה לסוג יחיד במשפחה משלה, האדמוניתיים.

מאפיינים
--------

מרבית סוגי הנוריתיים עשבוניים חד-שנתיים, עם סוגים בודדים מעוצים או מטפסים.

העלים פעמים רבות מחולקים לאונות ומורכבים.

הפרחים בעלי מראה פשוט - שורה אחת של עלי כותרת ומרכז אבקנים. בעבר נחשבו כצורת המקור של פרחים רבים, אך במערכת המיון APG II נחשבים כפרחים מאפיינים של קבוצת האב Eudicots בלבד. הפרחים גדולים וצבעוניים, על מנת למשוך חרקים להאבקה.

הפירות מגיעים במגוון תצורות, כגון זרעים מנוצים (דמויי זרעי "סבא") או גרעינים.

סוגים עיקריים
-------------

דמומית ממין Adonis aestivalis
כלנית ממין Anemone narcissiflora
כלנית מצויה במגוון צבעים

|  |  |  |
| --- | --- | --- |
|  | * כלנית (Anemone)
* נורית (Ranunculus)
* קצח (Nigella, Garidella)
* דלפיניום (Delphinium)
* בר-דורבן (Consolida)
* זלזלת (Clematis)
* בר-נורית (Ceratocephala)
* זנב-עכבר (Myosurus)
* דק-נוף (Thalictrum)
* דמומית (Adonis)
* Aconitum
* Actaea
* Anemonella
* Anemonopsis
* Aquilegia
* Archiclematis
* Asteropyrum
* Barneoudia
* Beesia
* Calathodes
* Callianthemum
* Caltha
* Cimicifuga
* Clematopsis
* Coptis
* Dichocarpum
* Enemion
 | * Eranthis
* Glaucidium
* Hamadryas
* Helleborus
* Hepatica
* Hydrastis
* Isopyrum
* Knowltonia
* Komaroffia
* Krapfia
* Kumlienia
* Laccopetalum
* Leptopyrum
* Megaleranthis
* Metanomone
* Miyakea
* Naravelia
* Oreithales
* Paraquilegia
* Paroxygraphis
* Pulsatilla
* Semiaquilegia
* Souliea
* Trautvetteria
* Trollius
* Urophysa
* Xanthorhiza
 |

בישראל
------

בארץ ישראל צומחים בר אחד עשר סוגים של נוריתיים: כלנית, נורית, קצח (שני סוגים), דורבנית, בר-דורבן, זלזלת, בר-נורית, זנב-עכבר, דק-נוף ודמומית. המין כלנית מצויה הוא הפרח הלאומי של מדינת ישראל.

קישורים חיצוניים
----------------

ויקישיתוף מדיה וקבצים בנושא **נוריתיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* Tropicos
 |

* נוריתיים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563126505171
* BNE: XX527559
* BnF: cb12258138q (data)
* GND: 4158767-4
* LCCN: sh85111388
* NDL: 00565851
* NKC: ph161665

 |
**נורית הילר** (נולדה ב-1960) היא מהרדיולוגיות הבכירות בישראל, מנהלת מכון הדימות ("מכון הרנטגן") ולשעבר סגנית מנהלת בית-החולים הדסה הר הצופים בירושלים. תחום מומחיותה הוא פענוח בדיקות CT ו-MRI של כל מערכות הגוף.

ביוגרפיה
--------

נולדה בחיפה וגדלה בבית דתי בקריית-ים. אביה, מרדכי הוזמי, היה חוקר במשטרת ישראל.

בעקבות שירות לאומי בבית-חולים החליטה ללמוד רפואה. היא למדה באוניברסיטה העברית בירושלים, התמחתה ברדיולוגיה אבחנתית (רנטגן) בבית החולים שערי צדק בירושלים והשתלמה בדימות השלד בבית-החולים אלברט איינשטיין בניו יורק.

בבית החולים שערי צדק התמחתה בפיענוח בדיקות CT ו-MRI ובשנת 2000 עברה לבית-החולים הדסה. משנת 2007 היא מנהלת את מכון הדימות ("מכון הרנטגן") בבית-החולים הדסה הר הצופים ובמשך חמש שנים שימשה כסגנית מנהלת בית-החולים ואחראית על מערך שעת החירום.

פרופ' הילר חברה בהסתדרות הרפואית, בהנהלת איגוד הרדיולוגים בישראל, ומשמשת כסגנית יו"ר הוועדה לבחינות ההתמחות ברדיולוגיה. היא גזברית איגוד הרדיולוגים, יו"ר הוועדה המדעית של הכנס השנתי של איגוד הרדיולוגים הישראלי ומזכירה מדעית של כנס הרדיולוגים הישראלי-צרפתי. במשך שנים היא עוסקת בהוראה ובהדרכת סטודנטים ומתמחים ברדיולוגיה. סטודנטים לרפואה באוניברסיטה העברית דירגו אותה כמרצה מצטיינת.

פרופ' הילר פרסמה עשרות מחקרים ומאמרים בתחום הדימות והרדיולוגיה. היא חברה באיגודים בינלאומיים של רדיולוגים, ומשמשת כסוקרת מאמרים עבור עיתונים מקצועיים בתחומה.

פרופ' הילר מתגוררת בירושלים, נשואה לרופא השיניים ד"ר חיים הילר, ואם לדנה הילר, אשת-מחשבים בחברת היי-טק.

קישורים חיצוניים
----------------

* נורית הילר, ברשת החברתית LinkedIn
* נורית הילר, באתר ResearchGate
* רשימת מאמרים ומחקרים
**נוּרִית הַבִּיצוֹת** (שם מדעי: *Ranunculus ophioglossifolius*) היא צמח ביצה חד-שנתי הגדל לרוב בביצות ובמקווי מים. תפוצתו רחבה יחסית בעולם, והוא מוגדר ברשימה של IUCN כמין שמצב השימור שלו הוא "ללא חשש". עם זאת, המין נמצא בסכנת הכחדה בכמה מארצות אירופה, ונכחד מישראל בשנות ה-20 של המאה ה-20.

תיאור הצמח ובתי הגידול האופייניים
---------------------------------

גובהה של נורית הביצות 15-40 ס"מ וגבעוליה חלולים, מחורצים, זקופים או נטויים. עלי הצמח מסורגים, ועליו התחתונים ביותר בעלי כותרת ארוכה.

חודשי הפריחה של נורית הביצות הם אפריל ומרץ. הפרחים שעירים מעט, מרובים וקטנים, וגובהם 6-10 מ"מ. לפרח 5 עלי גביע, ו-5 עלי כותרת בצבע צהוב חיוור. פרחי נורית הביצות הם דו מיניים בלבד. זרעיה ופירותיה של הנורית אחידים.

נורית הביצה גדלה במקומות מרובי מים, בשקעים לחים, בתעלות ובקרקעות לחות וחשופות. הצמח גדל בקרקעות שאינן מלוחות ובבתי גידול טבעיים בלבד.

תפוצה ומצב שימור
----------------

### בעולם

נורית הביצות נפוצה בעולם בעיקר בדרום אירופה, צפון אפריקה, איי הים התיכון ומערב אסיה. המין מוגדר ברשימה של IUCN ככזה שמצב השימור שלו הוא "ללא חשש". עם זאת, הצמח נמצא בסכנת הכחדה בכמה מארצות אירופה. כך למשל, בבריטניה אובדן בתי הגידול וההשפעה של שינויי האקלים מאיימים על הישרדות נורית הביצות.

### בישראל

בעבר, נוריות הביצות גדלו בישראל בביצות ובמקווי מים. הצמח תועד בעבר בשרון מחדרה, בחוף פלשת מנחל שורק ובעמק החולה. במאה העשרים נוריות הביצה נכחדו מן הארץ, וכיום לא ניתן לראותן בה. ככל הנראה, היעלמות בית הגידול הביצתי בארץ היא שהובילה להכחדתו. הצמח היה נדיר מאוד בארץ גם לפני הכחדתו.

קישורים חיצוניים
----------------

ויקישיתוף מדיה וקבצים בנושא **נורית הביצות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* ARKive
* NCBI
* GBIF
* IPNI
* צמחיית ישראל ברשת
* Tropicos
 |

* נורית הביצות באתר הצמחים בסכנת הכחדה בישראל
* מידע על הצמח מאת אמנדה מילר (אנגלית)

הערות שוליים
------------

1. ↑  נורית הביצות באתר הרשימה האדומה של IUCN
2. 1 2 3 4 5  פרופ' אבי שמידע, ד"ר גדי פולק וד"ר אורי פרגמן-ספיר, נוּרִית הַבִּיצוֹת, באתר אתר הצמחים בסכנת הכחדה בישראל, מבוסס על "הספר האדום – צמחים בסכנת הכחדה בישראל"
3. 1 2  Lansdown, R.V, Ranunculus ophioglossifolius, The IUCN Red List of Threatened Species, ‏2014
4. 1 2  פרופ’ אבינעם דנין, נורית הביצות, באתר צמחיית ישראל ברשת
5. ↑  Amanda Miller, Ranunculus ophioglossifolius Villars, **unknown**

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007549623205171

 |
הנסיכה מרים אוואלישווילי, אשתו של גארסוואן צ'בצ'בדזה
**אוואלישווילי** (בגאורגית: **ავალიშვილი**) הייתה משפחת אצולה גאורגית, שהייתה ענף של בית ציציאשווילי מהמאה השש עשרה. הנחלות הראשוניות של המשפחה היו ממוקמות במחוז ההיסטורי תורי (כיום ערוץ בורג'ומי, שמרכזו היה הכפר סַדגֶרי).

משנת 1545 והלאה הם היו ואסלים לנסיך של סאמצחה, שזמן קצר לאחר מכן הייתה תחת השפעה עות'מאנית והאסלאם. במטרה לברוח מהאיסלאמיזציה של האזור, עברו, בתחילת המאה השבע עשרה, מספר מחברי המשפחה לתוך פנים גאורגיה. אלה שנותרו באחוזות שירשו מאבותיהם הפכו למוסלמים וקיבלו את התואר בֶּכּ (بک). ענף של המשפחה באימרתי (מערב גאורגיה) ירד ממעמדו לדרגת אצולה נמוכה יותר. הפליטים באזורי מזרח גאורגיה, בכארתלי ובקאחתי, תוגמלו במספר אחוזות ותואר האצולה שלהם אושר מחדש, ב-1826 וב-1850, כנסיכים באימפריה הרוסית.

מקורות
------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אוואלישווילי** |

* סיריל טואמנוף (1967), "מחקרים בהיסטוריה של הקווקז", עמ' 270
* איוון בגרטיוני (1768-1830), אוואלישווילי (נסיכים)
* מ. כיכודזה (1975), "אוואלישווילי", כרך 1 עמ' 114, (בגאורגית)

הערות שוליים
------------

1. ↑  **איסלאמיזציה** (Islamization) - תהליך של המרת דת לאסלאם לקהילות שלמות. ראו גם אסלאמיזם
**אימון מכוון** היא צורת למידה שיטתית ותכלתית המתבצעת באמצעות עשייה תוך הקדשת תשומת לב מלאה. בעוד שתרגול רגיל (נאיבי), עשוי לכלול חזרות רבות ללא הקדשת תשומת לב, אימון מכוון דורש ריכוז מלא ונעשה עם מטרה ספציפית של שיפור ביצועים.

אימון מכוון הוא מונח שטבע הפסיכולוג אנדרס אריקסן בעשרות שנות מחקר על פיתוח מומחיות. בספרו *PEAK- secrets from the new sience of expertise*, מפרט אריקסן ממצאים 30 שנות מחקר בהם חקר את הדפוסים המשותפים בצורת האימון של אנשים שהגיעו לפסגה בתחום העיסוק שלהם. בין היתר חקר אריקסן מוזיקאים, ספורטאים, שחמטאים, מטפסים, רופאים, טייסים ועוד.

התגלית הגדולה ביותר של אריקסון הייתה כי מומחים פשוט "מתאמנים אחרת". כלומר, ההבדלים בין ביצועים מעולים לביצועים בינוניים נעוצים בעיקר ב**איכות** האימון ופחות ב**כמות הזמן** שהושקע באימון. לטענתו, "אימון מכוון הוא הדרך האפקטיבית ביותר לרכוש מיומנות".

אימון מכוון לעולם יכלול את המרכיבים הבאים:

1. **מטרה** – אימון מכוון הוא אימון בעל מטרה ספציפית ומוגדרת היטב.
2. **קשב** – אימון מכוון הוא מכוון, כלומר, הוא מצריך תשומת לב ומודעות מלאה בזמן התרגול.
3. **פידבק** – המתאמן מקבל משוב מיידי וספציפי על הביצוע ממאמן מנוסה.
4. **מאמץ** – זהו אולי המרכיב החשוב ביותר באימון מכוון. אימון מכוון מתרחש מחוץ לגבולות הנוחות ומצריך מהמתאמן לנסות דברים שהם מעבר ליכולותיו הנוכחיות.

ראו גם
------

* אימון מוחי

קישורים חיצוניים
----------------

* Ericsson, Anders; Pool, Robert (2016). Peak: Secrets from the New Science of Expertise. Boston: Houghton Mifflin Harcourt. מסת"ב 978-0544456235.
**רוקו-לני אוקיץ'** (**Roko-Leni Ukic**; נולד ב-5 בדצמבר 1984) הוא כדורסלן קרואטי, המשחק בקבוצת שארקס דאנטיב מליגת העל הצרפתית ובנבחרת קרואטיה. אוקיץ' משחק לרוב בעמדת הרכז, אך יכול לתפקד גם כקלע. בעבר אוקיץ' שיחק גם בליגת ה-NBA.

קריירה
------

אוקיץ' נולד וגדל בספליט שבקרואטיה, והחל את הקריירה שלו במועדון הכדורסל המקומי, ק.ק ספליט, בשנת 1992. הוא שיחק במדי קבוצת הקדטים של המועדון, וזכה עמה פעמיים באליפות קרואטיה לקדטים. בשנת 2000 ערך אוקיץ' את הופעת הבכורה שלו בקבוצה הבוגרת של ספליט, בהיותו בן 16. הוא שיחק בספליט במשך חמש עונות בהן היה מהשחקנים הבכירים בקבוצה, והשיג ממוצעים של 18.5 נקודות ו-4.3 אסיסטים ב-35.2 דקות למשחק. הוא זכה עם הקבוצה בגביע הקרואטי ב-2004 ונבחר פעמיים למשחק האולסטאר הקרואטי.

בדראפט ה-NBA של 2005 נבחר אוקיץ' במקום ה-41 על ידי טורונטו ראפטורס. מאחר שלא רצה להיות שחקן ספסל ב-NBA ולקבל דקות משחק מועטות, החליט אוקיץ' לעבור לטאו ויטוריה מהליגה הספרדית בעונת 2005/2006. הוא זכה עם טאו בגביע המלך הספרדי והעפיל עמה לסדרת גמר הפלייאוף של הליגה הספרדית, שם הפסידה הקבוצה לאוניקאחה מלאגה. במדי טאו הוא ערך את הופעת הבכורה שלו ביורוליג.

לאחר עונה אחת בטאו, עבר אוקיץ' בעונת 2006/2007 לברצלונה, שבה פתח בקביעות בחמישייה בעמדת הרכז. הוא סייע לברצלונה לזכות בגביע המלך בעונה זו, וכן רשם העפלה שנייה ברציפות לסדרת הגמר בליגה, שהסתיים בהפסד לריאל מדריד. ביורוליג הוא קלע בעונה זו 5.1 נקודות בממוצע למשחק. בעונת 2007/2008 הוא שיחק בלוטומטיקה רומא האיטלקית תחת מאמנו בנבחרת קרואטיה, יסמין רפשה.

ביולי 2008 החליטה טורונטו ראפטורס לממש את האופציה על אוקיץ', והחתימה אותו על חוזה. בעונת הרוקי שלו ב-NBA שותף אוקיץ' ב-72 משחקים, ושימש כרכז מחליף לחברו לשעבר בוויטוריה, חוסה קלדרון. ממוצעיו בעונה זו עמדו על 4.2 נקודות ו-2.1 אסיסטים ב-12.4 דקות למשחק, ואת שיא הקריירה שלו הוא קבע כאשר קלע 22 נקודות במשחק מול סן אנטוניו ספרס בפברואר 2009. לאחר אותה עונה הועבר אוקיץ' בטרייד למילווקי באקס, יחד עם קרלוס דלפינו.

נבחרת לאומית
------------

בצעירותו שיחק אוקיץ' בנבחרת הנוער של קרואטיה. הוא זכה עמה במדליית זהב באליפות אירופה לנוער ב-2002, והשתתף באליפות העולם לנוער ב-2003.

אוקיץ' שיחק לראשונה עבור הנבחרת הלאומית של קרואטיה באליפות אירופה בשנת 2005. במשחקים הראשונים בטורניר הוא מיעט מאוד לשחק, אך במשחקים האחרונים, שהיו חסרי חשיבות עבור קרואטיה, הוא קיבל דקות משחק רבות יותר וקלע נקודות רבות עבור קבוצתו. הוא סיים את הטורניר עם ממוצעים של 7.2 נקודות ו-1.7 אסיסטים למשחק.

אוקיץ' השתתף עם נבחרת קרואטיה גם באליפות אירופה ב-2007. הפעם היה אוקיץ' שחקן קבוע וחשוב יותר בסגל הנבחרת, וסייע לה להעפיל לרבע גמר האליפות ולסיים אותה במקום השישי, שהקנה לה השתתפות בטורניר הקדם-אולימפי. הוא השיג באליפות אירופה זו ממוצעים של 6.4 נקודות ו-1.9 אסיסטים, ב-16.7 דקות למשחק. באליפות אירופה 2009, הפעם כשחקן חמישייה קבוע, הוא סיים עמה שוב במקום השישי ובכך העפיל עמה לאליפות העולם.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רוקו אוקיץ'** |

* רוקו אוקיץ', ברשת החברתית טוויטר
* פרופיל, באתר Basketball-Reference
* פרופיל אולימפי, באתר olympedia.org
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)
**קוד פוזיטיבי** הייתה מערכת שנועדה להתריע מפני חטיפת מטוסים.
המערכת פותחה על ידי חברת אלביט מערכות, לאחר שהוזמנה על ידי משרד התחבורה הישראלי, כלקח מפיגועי 11 בספטמבר.היא נכנסה לשירות מבצעי בישראל ב-1 במרץ 2010.

המערכת מבוססת על כרטיס חכם שנמצא ברשות הטייס המטיס כלי טיס אזרחיים. לקראת הנחיתה בארץ, אמור הטייס לשדר קוד זיהוי אישי וסודי אל מרכז בקרה שהוקם לשם כך בבית דגן.

ניסויים מוקדמים במערכת החלו בשנת 2007, וניסוי מלא התקיים במשך כחודש, החל ב-4 במרץ 2009‏. סך הכל נבדקה המערכת בלמעלה מ-3,200 טיסות,. המערכת הייתה אמורה להיכנס לשימוש החל מ-1 באפריל 2009, וכל מטוס אזרחי של התעופה הכללית המבקש להיכנס למרחב האווירי של ישראל היה אמור להשתמש בה. אולם במערכת נתגלו שורה של ליקויים, והיא נכנסה לשירות באיחור של כשנה.

עם זאת, ארגון חברות התעופה הבינלאומי (יאט"א), הפדרציה הבינלאומית של איגודי הטייסים (International Federation of Airline Pilots' Associations, IFALPA) ואיגוד הטייסים הישראלי הביעו התנגדות חריפה להכנסת המערכת לשימוש, ולדברי האחרון:

> 
> "תרומתה לביטחון שולית ביותר, אם בכלל. בניגוד למה שמנסים להציג, יכולתה למנוע חטיפות מטוסים מוטלת בספק גדול. המערכת יוצרת שורה ארוכה של בעיות אחרות, הן בתחום הביטחון והן בתחום בטיחות הטיסה. בנוסף, עולה חשש כבד כי במצבי קיצון יביא השימוש במערכת להפלת מטוס תמים על יושביו."
> 
> 
> 
> 

לראיה מצביעים המתנגדים על שתי תקריות בהם הוזנקו מטוסי חיל האוויר לעבר מטוסי נוסעים בעת שקרבו לישראל, לטענתם בשל בעיות במערכת. התקרית הראשונה התרחשה באפריל 2007 (טיסת של חברת קונטיננטל איירליינס), והשנייה באפריל 2009 (טיסה של דלתא איירליינס), שלאחריה הסתבר כי חלה שגיאה בהפעלת המערכת. איגוד הטייסים הבינלאומי חזר על התנגדותו להפעלת המערכת, בכנס השנתי שלו שנערך בחודש מרץ במרקש.

בתחילת 2011 המערכת הופעלה במטוסיהן של חמש חברות תעופה בטיסותיהן לנמל התעופה בן-גוריון בתל אביב - אייר קנדה, קונטיננטל איירליינס, דלתא איירליינס, יו אס איירווייז ואתיופיאן איירליינס על בסיס וולונטרי, ונעשה ניסיון לכפות את השימוש בה על חברות נוספות, שהתנגדו להתקנתה. לאחר כמה חודשים הופסק השימוש במערכת, לאור ההתנגדות של חברות תעופה, איגודי הטייסים ומנהלת התחבורה של הנציבות האירופית.

הערות שוליים
------------

1. 1 2  בקרוב: מטוסים הנכנסים למרחב האווירי של ישראל יזדהו באמצעות קוד סודי, 12 בינואר 2009, באתר "פורט2פורט"
2. ↑  אורלי פלג-מזרחי, ‏יו"ר ארגון הטייסים הבינלאומי למופז: מערכת "קוד פוזיטיבי" בעייתית ויוצרת פרצות אבטחה, באתר גלובס, 20 בינואר 2009
3. ↑  משרד התחבורה
4. ↑  זוהר בלומנקרנץ, משרד התחבורה מכניס מערכת אזהרה מפני חטיפות מטוסים; איגוד הטייסים הארצי: המערכת לא יעילה, באתר TheMarker‏, 24 בינואר 2010
5. ↑  זוהר בלומנקרנץ, למרות הביקורת, מערכת "קוד פוזיטיבי" תוכנס לשימוש ממחר, באתר הארץ, 28 בפברואר 2010
6. ↑  זוהר בלומנקרנץ, טייס "דלתא" דיווח בטעות שנחטף, מטוסי קרב הוזנקו, באתר הארץ, 12 באפריל 2009
7. ↑  זוהר בלומנקרנץ, איגוד הטייסים הבינ"ל: מתנגדים להפעלת מערכת התרעה מפני חטיפות מטוסים שפיתחה אלביט, באתר TheMarker‏, 6 באפריל 2010
8. ↑  זוהר בלומנקרנץ, מנכ"ל יאט"א: "ישראל כופה על חברות תעופה להשתמש במערכת של אלביט", באתר TheMarker‏, 24 באפריל 2011
9. ↑  אריה אגוזי, מערכת לזיהוי טייס: ההתקפלות המבישה, באתר IsraelDefense, 11 בדצמבר 2011
בתורת הקודים, **קוד פולינומי** הוא סוג של קוד ליניארי בו אוסף של מילות קוד חוקיות מורכב מהפולינומים (בדרך כלל בעלי אורך קבוע) שמתחלקים ללא שארית בפולינום קבוע נתון (בעל אורך קצר יותר, שנקרא ה**פולינום היוצר**).

הגדרה
-----

בהינתן שדה סופי {\displaystyle GF(q)} (שהאיברים בו יוגדרו "סימבולים"), נגדיר לכל רצף סימבולים באורך k:‏ {\displaystyle a\_{k-1}\ldots a\_{0}}, פולינום מתאים כך: {\displaystyle a\_{k-1}x^{k-1}+\cdots +a\_{1}x+a\_{0}\,}.

בהינתן מספר n ופולינום יוצר g(x) שדרגתו m \leq n, הקוד הפולינומי שנוצר על ידי g(x) הוא אוסף מילות הקוד שדרגתן קטנה מ-n המתחלקות ללא שארית בפולינום g(x).

דוגמה
-----

נגדיר את השדה {\displaystyle GF(2)=\{0,1\}} ונקבע את הקבועים {\displaystyle n=5}, {\displaystyle m=2}, כאשר הפולינום היוצר הוא {\displaystyle g(x)=x^{2}+x+1}. הקוד הפולינומי הנוצר על ידי *g* מורכב מהמילים הבאות:

{\displaystyle 0\cdot g(x),\quad 1\cdot g(x),\quad x\cdot g(x),\quad (x+1)\cdot g(x),}
{\displaystyle x^{2}\cdot g(x),\quad (x^{2}+1)\cdot g(x),\quad (x^{2}+x)\cdot g(x),\quad (x^{2}+x+1)\cdot g(x).}
או במפורש:

{\displaystyle 0,\quad x^{2}+x+1,\quad x^{3}+x^{2}+x,\quad x^{3}+2x^{2}+2x+1,}
{\displaystyle x^{4}+x^{3}+x^{2},\quad x^{4}+x^{3}+2x^{2}+x+1,\quad x^{4}+2x^{3}+2x^{2}+x,\quad x^{4}+2x^{3}+3x^{2}+2x+1.}
מאחר שהקוד הפולינומי מוגדר מעל שדה גלואה בינארי {\displaystyle GF(2)=\{0,1\}} ופעולת החיבור מתבצעת מודולו 2, מילות הקוד הן למעשה:

{\displaystyle 0,\quad x^{2}+x+1,\quad x^{3}+x^{2}+x,\quad x^{3}+1,}
{\displaystyle x^{4}+x^{3}+x^{2},\quad x^{4}+x^{3}+x+1,\quad x^{4}+x,\quad x^{4}+x^{2}+1.}
באופן שקול ניתן לייצג את מילות הקוד כמחרוזת של מקדמי הפולינום, כך:

{\displaystyle 00000,\quad 00111,\quad 01110,\quad 01001,}
{\displaystyle 11100,\quad 11011,\quad 10010,\quad 10101.}
קוד פולינומי זה, ככל קוד פולינומי אחר, הוא קוד ליניארי, כלומר כל צירוף ליניארי של מילות קוד מהווה מילת קוד בפני עצמו. במקרה לעיל, בו השדה מעליו מוגדרים הפולינומים הוא שדה גלואה בינארי, צירוף ליניארי ניתן לחישוב גם על ידי פעולת XOR על מילות הקוד בצורתן כמחרוזת בינארית של מקדמי הפולינום (למשל {\displaystyle 00111\oplus 10010=10101}).

ראו גם
------

* חילוק פולינומים

הערות שוליים
------------

1. ↑  Amnon Ta-Shma and Dean Doron, Polynomial Codes and Cyclic Codes, Error Correcting Codes, Tel Aviv University
2. ↑  Ian F. Blake, Ronald C. Mullin, The Mathematical Theory of Coding, Academic Press, 10 May 2014, page 66
אין תמונה חופשיתאין תמונה חופשית
הרב **שמואל קיבלביץ** (ה'תרע"ג, 1913 - ה' באייר ה'תשס"ד, 26 באפריל 2004) היה למדן, ראש ישיבה, מתרגם ועורך תורני. ר"מ בישיבת עץ חיים וראש מערכת "אוצר מפרשי התלמוד".

ביוגרפיה
--------

נולד בלובצ'ה לרב חיים קיבלביץ, למד בישיבת ברנוביץ' וכתביו משיעורי רבו, הרב אלחנן וסרמן נדפסו במאספים שונים. בשנת ה'תרצ"א (1931) עבר ללמוד בישיבת מיר והוכר בה כ"שמואל לובצ'ער" על שם עיירת מולדתו, במיר התקרב למשגיח הרב ירוחם ליבוביץ, והיה אחד ממעבירי תורתו בעל פה. בשנת ה'תרצ"ו, כדי להתחמק מגיוס חובה עלה לארץ ישראל ולמד בסוף שנות ה-30 של המאה ה-20 בישיבת חברון כנסת ישראל בירושלים, התקרב לראש הישיבה, הרב יחזקאל סרנא ולימים נענה לבקשתו והיה מעורכי כתביו. אחרי תקופה קצרה בישיבת חברון, הזמינו אותו חבריו ממיר שעלו ארצה ולמדו בישיבת לומז'ה בפתח תקווה, להצטרף אליהם. הוא למד בלומז'ה ואף העביר בה שיעורים לתלמידים צעירים ממנו.

בשנת 1943 נישא למרת שרה רבקה בתו של הרב שלמה זלמן זלזניק ראש ישיבת עץ חיים שמינה אותו לשמש כר"מ בישיבה. היה ממקורביו של "הרב מבריסק", רבי יצחק זאב הלוי סולובייצ'יק ושליחו בכמה ענייני ציבור. זמן מה כיהן כראש ישיבת עץ חיים באנטוורפן, בלגיה; והיה שותף להקמת ישיבת בית התלמוד בירושלים. שנים לאחר פטירת אשתו הראשונה נישא לברטה לבית ארלנגר, אלמנתו של הסופר דוד זריצקי.

בשנת תשנ"ה, 1995, נפטרה בתו אידלה שהייתה נשואה לרב ברוך שמואל דויטש מראשי ישיבת קול תורה.

הוא נפטר בה' באייר ה'תשס"ד, 26 באפריל 2004.

יצירתו התורנית
--------------

תרגם מיידיש את ספרו של רבו בברנוביץ', המשגיח רבי יוסף ביגון, "עינא פקיחא" (ירושלים תשל"ב). בראשית שנות ה-70 של המאה ה-20 הקים יחד עם הרבנים יוסף בוקסבוים ואברהם קבלקין את פרויקט "אוצר מפרשי התלמוד", קבע את תבניתו והיה לעורכו הראשי. במקביל פרסם בקביעות חידושי תורה בכתבי העת התורניים כמו "מוריה", גם לאחר פטירתו המשיך חתנו בפרסום מאמריו בבמות שונות ביניהן כתב העת הנ"ל וכן בירחון האוצר.

קישורים חיצוניים
----------------

* שמואל קיבלביץ, דף שער בספרייה הלאומית

הערות שוליים
------------

1. ↑  ראו: תלמידי ישיבות פליטים, באתר ארכיון המדינה, עמ' 4

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007472997805171
* LCCN: n84190329
* WorldCat (עם LCCN): n84-190329

 |
**ויליאם אלברט יורזיק ג'וניור** (באנגלית: **.William Albert Yorzyk Jr**;‏ 29 במאי 1933 – 2 בספטמבר 2020) היה שחיין אמריקאי, האלוף האולימפי הראשון (מלבורן 1956) ושיאן העולם במשחה ל-200 מטר פרפר.

ביוגרפיה
--------

יורזיק החל ללמוד בספרינגפילד קולג' (אנ') במסצ'וסטס בגיל 16. הוא התאמן בהדרכתו של צ'ארלס סילבה. הוא למד רפואה באוניברסיטת טורונטו. הוא שרת כרופא בחיל הרפואה של חיל האוויר של ארצות הברית בדרגת קפטן.

### 1955

במשחקים הפאן-אמריקאיים שנערכו במקסיקו סיטי בשנת 1955 הוא זכה בשתי מדליות, זהב וארד. מדליית זהב במשחה שליחים 4x200 מטר חופשי בתוצאה של 9:00.0 דקות, לפני ארגנטינה (9:09.0 דקות) וקנדה (9:12.2 דקות) ומדליית ארד במשחה ל-200 מטר פרפר בתוצאה של 2:42.5 דקות, אחרי אאולליו ריוס אלמן (2:39.8 דקות) וולטר אוקמפו (2:40.3 דקות), שניהם ממקסיקו. נוסף לכך, הוא סיים במקום רביעי במשחה ל-400 מטר חופשי בתוצאה של 4:56.9 דקות.

### 1956

#### שיאן עולם

בתחרות שנערכה בוינצ'נדון, מסצ'וסטס ב-14 באפריל 1956 קבע במשחה ל-200 מטר פרפר שיא עולם חדש של 2:16.7 דקות, שיפור לשיא בן החודש של ג'ירו נאגאסאוואה מיפן (2:19.3 דקות).

#### אלוף אולימפי

באולימפיאדת מלבורן (1956) זכה יורזיק במדליית זהב במשחה ל-200 מטר פרפר בתוצאה של 2:19.3 דקות, לפני טקשי אישימוטו מיפן (2:23.8 דקות) וגאורג טומפק מהונגריה (2:23.9 דקות), בשלב המוקדמות הוא קבע תוצאה של 2:18.6 דקות. בכך היה לשחיין הראשון שזכה במדליית זהב במשחה זה ולשחיין האמריקאי היחיד שזכה במדליית זהב בתחרויות השחייה באולימפיאדה זו.

### 1958

באליפות ארצות הברית (בריכת 25 יארד) שנערכה בשנת 1958 זכה במדליית זהב במשחה ל-220 יארד פרפר.

חיים אישיים
-----------

יורזיק נפטר ב-2 בספטמבר 2020 בגיל 87.

תארים והישגים
-------------

* במהלך הקריירה קבע יורזיק 11 שיאי עולם חדשים.
* יורזיק זכה ב-4 תוארי אליפות ארצות הברית ברציפות במשחה ל-200 מטר פרפר.
* בשנת 1971 זכה יורזיק להיכלל בהיכל התהילה הבינלאומי של השחייה.

ראו גם
------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **ויליאם יורזיק** בוויקישיתוף
* התפתחות שיא העולם במשחה ל-200 מטר פרפר (ויקיפדיה בגרמנית)

קישורים חיצוניים
----------------

* ויליאם יורזיק, באתר הוועד האולימפי הבין-לאומי
* ויליאם יורזיק, באתר olympedia.org

הערות שוליים
------------

1. ↑  ויליאם יורזיק, באתר היכל התהילה הבינלאומי (באנגלית)

|  אלופים אולימפיים - משחה ל-200 מטר פרפר (גברים) |
| --- |
| 

|  |
| --- |
| 1956: ויליאם יורזיק ארצות הבריתארצות הברית • 1960: מייק טרוי ארצות הבריתארצות הברית • 1964: קווין ברי אוסטרליהאוסטרליה • 1968: קארל רובי ארצות הבריתארצות הברית • 1972: מארק ספיץ ארצות הבריתארצות הברית • 1976: מייק ברונר ארצות הבריתארצות הברית • 1980: סרגיי פסנקו ברית המועצותברית המועצות • 1984: ג'ון סיבן אוסטרליהאוסטרליה • 1988: מיכאל גרוס מערב גרמניהמערב גרמניה • 1992: מלווין סטיוארט ארצות הבריתארצות הברית • 1996:  דניס פנקראטוב רוסיהרוסיה • 2000: טום מלצ'ו ארצות הבריתארצות הברית • 2004: מייקל פלפס ארצות הבריתארצות הברית • 2008: מייקל פלפס ארצות הבריתארצות הברית • 2012: צ'אד לה קלו דרום אפריקהדרום אפריקה • 2016: מייקל פלפס ארצות הבריתארצות הברית • 2020: כרישטוף מילאק הונגריההונגריה |

 |
הכתובת "האל שיצר ברזל לא רצה בעבדים", מתוך אתר עירוניקו 2010
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**בית אברהם ורבקה פוגל** הוא בית לשימור בשדרות רוטשילד 12 בתל אביב-יפו. בבית גרו אברהם פוגל ורבקה פוגל, מראשוני 'אחוזת בית' בתל אביב הקטנה, שנמנו עם מייסדי תל אביב.

המבנה
-----

לפי נחום גוטמן בספרו "בין חולות וכחול השמים" היה בית משפחת פוגל הבית הבנוי השני באחוזת-בית. בחצר הבית הייתה גינה מטופחת ובה בריכת דגי נוי עגולה. הבית החד-קומתי נבנה (בניגוד לשאר הבתים בשכונה) מלבני בטון חדשניות, שיוצרו במפעל של משפחת ארבר ביפו. הקומה השנייה, המחופה באבנים מסותתות מבית החרושת של שלוש ביפו, נוספה בסוף שנות העשרה. הבית, לא שופץ או שומר והוא מציג מבנה בית מקורי, מן הבתים הראשונים בתל אביב. זהו בית פרטי עם גג רעפים וגינה קטנה.

בחזית הבית צוירה בימי המנדט כתובת קיר המציגה גרפיטי של מחתרת האצ"ל, שנכתב בשנות ה-1940: סמל האצ"ל ולצדו נרשם ציטוט מ"שמשון", ספרו של זאב ז'בוטינסקי, "האל שיצר ברזל לא רצה בעבדים". היה שלב שהכיתוב כוסה בזכוכית כדי שיישמר, אך הכתובת נעלמה לאחרונה.

בית פוגל נכלל ברשימת הבתים לשימור של תל אביב, ומטפל בו משרדו של האדריכל אמנון בר אור. ב-1994 החלו בשיפוץ הבית ותוך כדי העבודה, מספר בר אור, התגלתה בקומה השנייה אח מפוארת מצופה חרסינה, ומעל לתקרה נמצא כידון של רובה "מאוזר", עטוף בסמרטוטים.

במהלך העשור השני של המאה ה-21 שכן במקום פאב בשם "רוטשילד 12", אשר נסגר בינואר 2018 לקראת בניית מלון ומגדל מגורים מעל הבית.

אברהם ורבקה פוגל
----------------

 ערך מורחב – **אברהם פוגל**  

אברהם פוגל נולד בשנות ה-60 של המאה ה-19 באודסה, ניסה להגר לארצות הברית, אולם משלא קיבל ויזה, החליטו בני המשפחה ב-1904 לעלות לארץ ישראל יחד עם שני בניהם, משה ויעקב.

אברהם פוגל עבד בקונסוליה הרוסית כאחראי על הדואר. בתקופת מלחמת העולם הראשונה גורש למצרים בשל היותו נתין רוסי, כששב אחרי המלחמה קיבל משרת פקידות במחלקת המיסים של העירייה.

בנו משה היה הילד הקטן עליו הוטל לשלוף את הגורל בטקס הגרלת המגרשים של השכונה ב-כ' בניסן תרס"ט, 11 באפריל 1909.

ב-1937 נפטרה רבקה פוגל.

אברהם נרצח באכזריות במטבח ביתו במוצאי שבת, 29 באפריל 1939 בנסיבות שלא הובהרו. הרצח של אברהם פוגל שלא פוענח רשמית, בשנת 1939 הסעיר את היישוב.

גלריה
-----

* תריסים בבית אברהם פוגל שנמצא בשדרות רוטשילד.תריסים בבית אברהם פוגל שנמצא בשדרות רוטשילד.
* חזית הבית, 2012חזית הבית, 2012
* הקומה השנייההקומה השנייה
* פריט עיצוביפריט עיצובי
* מרפסתמרפסת
* מרפסתמרפסת

קישורים חיצוניים
----------------

ויקישיתוף מדיה וקבצים בנושא **בית אברהם פוגל** בוויקישיתוף
* דליה קרפל, מי רצח את אברהם פוגל לפני 70 שנה? מסע בעקבות הרצח שהסעיר את תל אביב, באתר הארץ, 9 ביולי 2009
* אברהם ורבקה פוגל באתר משפחות מייסדי תל אביב.
* סיור אדריכלות וביקור בתערוכות אמנות ועיצוב ביום שישי - בית פוגל, רוטשילד 12, באתר scooper

הערות שוליים
------------

1. ↑  פרסום ראשון: כך ייראה מלון Ritz בשדרות רוטשילד פינת הרצל, באתר Xnet,כ 9 בפברואר 2014
2. ↑  דליה קרפל, **רצח בשדרות רוטשילד** מוסף הארץ 10 ביולי 2009
ה-**T28** היה אב טיפוס למשחית טנקים כבד שפותח על ידי הצבא האמריקאי במהלך מלחמת העולם השנייה, אך לא הספיק להשתתף בה. רק שני כלים מדגם זה נבנו.

פיתוח
-----

לקראת סוף המלחמה, החלו האמריקאים לתכנן טנקים כבדים שיוכלו להתמודד בהצלחה עם הטנקים הגרמניים הכבדים ושיוכלו לפרוץ את קו זיגפריד בדרך לגרמניה.

העבודה על הטנק החלה באביב 1945, ולפרויקט ניתן השם **T28**. במקור הוזמנו חמישה אבות טיפוס של הכלי, ולאחר מכן תוכננו להיבנות עוד כ-25 יחידות. כשהתקרבה המלחמה לסיומה, הוחלט לבנות רק שתי יחידות מה-T28, ועד שהושלמה בניית הכלי הראשון הסתיימה המלחמה.

שני ה-T28 נשלחו למבדקים טכניים, אחד באברדין שבמרילנד והשני בבסיס פורט נוקס שבקנטקי. ב-1947 נפגע אחד מהכלים בצורה קשה כתוצאה משריפה שפרצה במנועו בזמן המבדקים. הטנק נגרט ונמכר לחלקים. ה-T28 מעולם לא נכנס לשירות מבצעי והפרויקט בוטל באוקטובר 1947, לטובת טנקים כבדים כמו ה-T29 וה-T30 שנבנו עם תותח בקוטר גדול וצריח.

בשנת 1974 נתגלה אב טיפוס של ה-T28 נטוש בפורט בלבויר בווירג'יניה. לא ידוע היכן הוא היה במשך 27 השנים שחלפו. כיום זהו טנק T28 היחיד ששרד והוא מוצג במוזיאון על שם ג'ורג' פטון בקנטקי.

מאפיינים
--------

ל-T28 לא היה צריח, מה שהפך אותו למשחית טנקים ובשנת 1945 שונה שמו ל-T95, אך ביוני 1946 הוא סווג כטנק כבד ושמו שונה בחזרה ל-T28. החימוש העיקרי של ה-T28 היה תותח 105 מ"מ T5E1 בעל מהירות לוע גבוהה במיוחד וטווח של עד 19 ק"מ שהורכב בחזית התובה. יכולת הצידוד של התותח הייתה רק כ-10° ימינה ו-11° שמאלה, 19.5° למעלה ו-5°- למטה. החימוש המשני בטנק היה מקלע כבד M2 בראונינג בקוטר 12.7 מ"מ שהורכב על הטנק.

השריון של ה-T28 היה עבה מאוד יחסית לטנקים מקבילים בתקופתו, כ-300 מ"מ בחזית הטנק שהיה מספיק כדי להגן עליו מפני תותח 88 המ"מ הגרמני החזק. השריון בחלק התחתון של החזית היה רק 130 מ"מ, ו-64 מ"מ בצדדים. בנוסף, חצאית פלדה בעובי 100 מ"מ הגנה על המתלים של הטנק. מנוע בנזין 500 כ"ס Ford GAF V-8 הורכב בטנק אך התברר כחלש מדי, ואפשר לטנק להגיע למהירות מוגבלת של 13 קמ"ש.

משקלו של הטנק מוכן לקרב הגיע ל-86 טונות, וכדי לשאת את המשקל נדרשו ארבעה זחלים במקום שניים, כל אחד ברוחב של 32 ס"מ. כדי להקל על השינוע היו הזחלים החיצוניים ניתנים לפירוק בשעת הצורך. עקב משקלו העצום והמנוע החלש שלו, התקשה מאוד ה-T28 לעבור מכשולים ולא היה יכול להשתמש בגשרים ניידים של אותה תקופה, ולכן הוחלט לא להמשיך בפרויקט.

|  |
| --- |
| * ה-T28 במוזיאון על שם ג'ורג' פטוןה-T28 במוזיאון על שם ג'ורג' פטון
* 
* T-28 מהצדT-28 מהצד
 |

קישורים חיצוניים
----------------

ויקישיתוף מדיה וקבצים בנושא **T28** בוויקישיתוף

הערות שוליים
------------

1. 1 2 3  Thomas M. Tencza, America's Super Heavy Tank. *Battle Tanks.com*. May 15, 2000

| רק"מ של ארצות הברית מימי מלחמת העולם השנייה |
| --- |
| טנקים קלים | M1 רכב קרבי • M2 (טנק קל) • M3 סטיוארט • M22 לוקסט • M24 צ'אפי |
| טנקים בינוניים | M2 (טנק) • M3 לי • M4 שרמן • M26 פרשינג |
| משחיתי טנקים | M3 משחית טנקים • M6 משחית טנקים • M10 וולברין • M18 הלקט • M36 ג'קסון |
| תותחים מתנייעים | M7 פריסט • M8 הוביצר • M12 (תומ"ת) • M40 (תומ"ת) • T34 קליופה |
| זחל"מים משוריינים | זחל"ם M2/זחל"ם M9 • זחל"ם M3/זחל"ם M5 • זחל"ם M16 MGMC |
| כלי רכב משוריינים | M8 גרייהאונד • M20 • שריונית סיור T17 • שריונית סיור T18 • שריונית סיור M3 |
| רק"ם ניסיוני | M38 וולפהאונד • M6 (טנק) • T14 (טנק) • T20 (טנק) • T28 (משחית טנקים) • T29 (טנק) • T30 (טנק) • T34 (טנק) • T27 שריונית סיור • T40/9 (משחית טנקים) • M7/T7 (טנק) • T92 הוביצר • T55E1 |
**דראפט ההרחבה של שנת 2013 בליגת הפיתוח של ה-**NBA הוא דראפט ההרחבה השישי בתולדות ליגת הפיתוח של ה-NBA. הדראפט התקיים ב-29 באוגוסט 2013 בעקבות הצטרפותה הצפויה של קבוצת דלוור 87' לליגה בעונת 2013/14. הקבוצה הוקמה כממשיכתה של קבוצת יוטה פלאש, שהשעתה את פעילותה בליגה בסיום עונת 2010/11.

דראפט ההרחבה
------------

בדראפט הנוכחי כל אחת מקבוצות הליגה הקיימות קבלה את האפשרות להגן על עד 12 שחקנים מתוך הסגל הקיים. מבין השחקנים ה"לא-מוגנים" בחרה דלוור 16 שחקנים. בין השחקנים שנבחרו היו שני שחקנים שנבחרו בעבר למשחק האולסטאר של ליגת הפיתוח: ליאו ליונס ושון ויליאמס, 2 שחקנים שבעברם שיחקו בליגת העל הישראלית. ויליאמס, ששיחק בעברו בבוסטון סלטיקס הוא אחד משני השחקנים שנבחרו בדראפט הנוכחי ובעבר נבחרו גם בדראפט ה-NBA. (השחקן השני היה דארינגטון הובסון).

שחקנים שנבחרו בדראפט
--------------------

| בחירה | שם | עמדה |
| --- | --- | --- |
| 1 | ארצות הבריתארצות הבריתניגריהניגריהג'וש אקוגון | רכז |
| 2 | ארצות הבריתארצות הבריתכריס קופר | סנטר |
| 3 | ארצות הבריתארצות הבריתג'רום דייסון | רכז |
| 4 | ארצות הבריתארצות הבריתפרנק הייזל | פורוורד |
| 5 | ארצות הבריתארצות הבריתדארינגטון הובסון | פורוורד |
| 6 | ארצות הבריתארצות הבריתקייל פוג | רכז |
| 7 | ארצות הבריתארצות הבריתג'רמי גרין | רכז |
| 8 | ארצות הבריתארצות הבריתליאו ליונס | פורוורד |
| 9 | ארצות הבריתארצות הבריתראמון מור | רכז |
| 10 | סנגלסנגלחמאדי אנג'אי | סנטר |
| 11 | ארצות הבריתארצות הבריתריבס נלסון | פורוורד |
| 12 | ארצות הבריתארצות הבריתג'רום רנדל | רכז |
| 13 | ארצות הבריתארצות הבריתאיש סמית' | רכז |
| 14 | ארצות הבריתארצות הבריתוילי וורן | רכז/פורוורד |
| 15 | ארצות הבריתארצות הבריתטיילר וילקרסון | פורוורד/סנטר |
| 16 | ארצות הבריתארצות הבריתשון ויליאמס | סנטר |
**דראפט ההרחבה של שנת 1974 בליגת ה-NBA** היה דראפט ההרחבה השישי בתולדות הליגה. הדראפט התקיים ב-20 במאי 1974 בעקבות הצטרפותה של קבוצת ניו אורלינס ג'אז כקבוצה ה-22 בליגת ה-NBA.

תהליך הבחירה
------------

בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. בדראפט הנוכחי יכלה כל קבוצה להגן על 7 שחקנים, מתוך השחקנים הנותרים בחרה דאלאס 17 שחקנים, אחד מכל קבוצה.

הבחירות של הג'אז כללו את הסנטר וולט בלאמי, שרשם לזכותו 4 הופעות במשחק האולסטאר, בוב קאופמן שהופיע 3 פעמים באולסטאר וג'ון בלוק שרשם הופעה אחת. אך הקריירה של שחקני האולסטאר בקבוצה לא האריכה ימים-קאופמן הועבר בטרייד לאטלנטה הוקס, בלאמי בן ה-35 שיחק רק משחק אחד במדי הקבוצה ואחריו פרש ובלוק שיחק 4 משחקים, בטרם הועבר בטרייד לשיקגו.

בטרם ביצוע הדראפט ביצעו הג'אז עסקה עם אטלנטה הוקס במסגרתו הועבר פיט מרוויץ' לקבוצה בתמורה לרכז ולפורוורד הראשון שיבחרו בדראפט (בוב קאופמן ודין ממינגר). 10 שחקנים מתוך 17 השחקנים שבחרה הקבוצה שיחקו במדיה במהלך העונה הראשונה בליגה, אך רק 3 מהם שיחקו יותר מעונה אחת.

שחקנים שנבחרו בדראפט
--------------------

| שם | עמדה | קבוצה קודמת | ותק | עונות עם ניו אורלינס |
| --- | --- | --- | --- | --- |
| דניס אווטרי | סנטר | שיקגו בולס | 4 | לא שיחק בקבוצה |
| ג'ים בארנט | רכז/פורוורד | גולדן סטייט ווריורס | 8 | 1974 |
| וולט בלאמי | סנטר | אטלנטה הוקס | 13 | 1974 |
| ג'ון בלוק | פורוורד | קנזס סיטי קינגס | 8 | 1974 |
| בארי קלמנס | פורוורד | קליבלנד קאבלירס | 9 | לא שיחק בקבוצה |
| אי. סי. קולמן | פורוורד | יוסטון רוקטס | 1 | 1974 |
| למאר גרין | פורוורד/סנטר | פיניקס סאנס | 5 | 1974 |
| נייט הות'ורן | רכז | לוס אנג'לס לייקרס | 1 | לא שיחק בקבוצה |
| אולי ג'ונסון | פורוורד | פורטלנד טרייל בלייזרס | 21 | 1974 |
| בוב קאופמן | פורוורד/סנטר | באפלו ברייבס | 6 | לא שיחק בקבוצה |
| טובי קימבל | פורוורד/סנטר | פילדלפיה 76' | 8 | 1974 |
| סטיב קוברסקי | פורוורד/סנטר | בוסטון סלטיקס | 5 | לא שיחק בקבוצה |
| סטו לנץ | רכז | דטרויט פיסטונס | 6 | 1974 |
| דין ממינגר | רכז | ניו יורק ניקס | 3 | לא שיחק בקבוצה |
| לואי נלסון | רכז | וושינגטון בולטס | 1 | 1974–1976 |
| קרטיס פרי | פורוורד | מילווקי באקס | 4 | לא שיחק בקבוצה |
| באד סטלוורת' | רכז/פורוורד | סיאטל סופרסוניקס | 2 | 1974–1977 |

1. ↑  ותק בליגה עד הדראפט
2. ↑  שיחק רק משחק אחד ופרש
3. ↑  שיחק 4 משחקים והועבר בטרייד לשיקגו
**דראפט ההרחבה של שנת 1966 בליגת ה-NBA** היה דראפט ההרחבה השני בתולדות הליגה. הדראפט התקיים בין ה-30 באפריל וה-1 במאי 1966 בעקבות הצטרפתה הצפויה של שיקגו בולס לליגה בעונת 1967.

תהליך הבחירה
------------

בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. לפני תחילת הדראפט, דיק קליין, הג'נרל מנג'ר של הבולס הצליח לשכנע את הקבוצות לצמצם את מספר השחקנים המוגנים משמונה לשבעה בכל קבוצה. בתמורה, התחייב קליין כי בכל סיבוב הקבוצה תבחר שחקן שנבחר בדראפט האחרון, כבחירה האחרונה (במקום כבחירה הראשונה כפי שתוכנן מראש). בנוסף, הבטיח קליין לרד אאורבך, נשיא ומאמן הבוסטון סלטיקס כי לא יבחר בקיי סי ג'ונס, בתנאי שאורבך ייפגש עמו ויסייע לו בגיבוש דעה לגבי שחקנים שונים בליגה.

ביום הראשון של הדראפט בחרה הקבוצה שחקנים מהאזור המזרחי וביום השני בחרה בשחקנים מהאזור המערבי. סך הכל בחרה הקבוצה 18 שחקנים, שני שחקנים מכל אחת הקבוצות הקיימות. הבחירות של הקבוצה בדראפט כללו את הבחירה הראשונה בדראפט, לשעבר, בוב בוזר, ג'וני קר, שרשם לזכותו שלוש הופעות במשחקי האולסטאר ולן צ'אפל שהשתתף באולסטאר פעם אחת. קר הודיע על פרישה ממשחק פעיל לפני תחילת העונה ומונה למאמן הקבוצה הראשון. אל ביאנצ'י, בחירה נוספת בדראפט, הודיע על פרישה ממשחק ומונה להיות עוזר המאמן. קליין תכנן למנות את קר וביאנצ'י למאמנים עוד בטרם הדראפט, אך כיוון שכשחקנים היו עדיין תחת חוזה נאלץ לבחור אותם בדראפט ואז למנותם לתפקיד. מתוך 18 השחקנים שנבחרו בדראפט 10 שחקנים שיחקו בקבוצה בעונת הבכורה שלה, אך ר שישה שחקנים שיחקנו יותר מעונה אחת במדי הקבוצה. ג'רי סלואן, שנבחר הדראפט, נבחר להשתתף במשחק האולסטאר של שנת 1967 והפך להיות השחקן הראשון בתולדות המועדון ששיחק באולסטאר.

שחקנים שנבחרו בדראפט
--------------------

| שם | עמדה | קבוצה קודמת | ותק | עונות בשיקגו |
| --- | --- | --- | --- | --- |
| ג'ון ברנהיל | רכז | דטרויט פיסטונס | 4 | לא שיחק בקבוצה |
| אל ביאנקי | רכז/פורוורד | פילדלפיה 76' | 10 | לא שיחק בקבוצה |
| רון בונהם | פורוורד | בוסטון סלטיקס | 2 | לא שיחק בקבוצה |
| בוב בוזר | פורוורד | לוס אנג'לס לייקרס | 6 | 1966–1969 |
| נייט באומן | פורוורד | סינסינטי רויאלס | 0 | 1966 |
| לן צ'אפל | פורוורד/סנטר | ניו יורק ניקס | 4 | 1966 |
| בארי קלמנס | פורוורד | ניו יורק ניקס | 1 | 1966–1969 |
| קית' אריקסון | רכז/פורוורד | סן פרנסיסקו ווריירס | 1 | 1966–1968 |
| ג'וני קר | פורוורד/סנטר | בולטימור בולטס | 12 | לא שיחק בקבוצה |
| ג'ים קינג | רכז | לוס אנג'לס לייקרס | 3 | לא שיחק בקבוצה |
| דון קוג'יס | פורוורד | דטרויט פיסטונס | 3 | 1966–1967 |
| מק'קוי מקלמור | פורוורד/סנטר | סן פרנסיסקו ווריירס | 2 | 1966–1968 |
| ג'ף מאלינס | רכז/פורוורד | סנט לואיס הוקס | 2 | לא שיחק בקבוצה |
| ג'רי סלואן | רכז/פורוורד | בולטימור בולטס | 1 | 1966–1976 |
| טום ת'אקר | רכז/פורוורד | סינסינטי רויאלס | 3 | לא שיחק בקבוצה |
| גון תומפסון | פורוורד | בוסטון סלטיקס | 2 | לא שיחק בקבוצה |
| ג'רי וורד | רכז | פילדלפיה 76' | 3 | 1966–1967 |
| ג'ים וושינגטון | פורוורד/סנטר | סנט לואיס הוקס | 1 | 1966–1967 |

1. ↑  ותק בליגה עד הדראפט
2. ↑  פרש ממשחק פעיל ומונה לעוזר המאמן בקבוצה
3. ↑  לא שיחק ב-NBA לפני הדראפט
4. ↑  פרש ממשחק פעיל ומונה למאמן הקבוצה

הערות שוליים
------------

1. ↑  Chicago Bulls History, באתר NBA.com
יפןיפן
זהו שם יפני; שם המשפחה הוא Kamio. 
**מיצואומי קאמיו** (ביפנית: 神尾 光臣;‏ 27 בפברואר 1856 - 6 בפברואר 1927) היה גנרל יפני, שפיקד על הדיוויזיה ה-18 של צבא יפן, במהלך המצור על צ'ינגדאו במלחמת העולם הראשונה.

ביוגרפיה
--------

קאמיו נולד במחוז שיננו (כיום נאגנו) שבאימפריה היפנית. הוא היה בנו השני של הסמוראי היזדורו קאמיו משבט סווה. הוא הצטרף לצבא הקיסרי, וסיים את לימודיו באקדמיה הצבאית הקיסרית בשנת 1874. הוא שרת כסרג'נט בחיל הרגלים הקיסרי במהלך מלחמת בושין. הוא נודע כמפקד מתון וזהיר, ועד 1882 כבר החזיק בדרגת לוטננט. בין השנים 1885–1886 שרת כנספח צבאי בסין. בשנת 1891 הועלה לדרגת מייג'ור. הוא לחם בהצטיינות במלחמת סין–יפן הראשונה, ובסופה כבר החזיק בדרגת לוטננט-קולונל. בשנת 1897 הועלה לדרגת קולונל, ופיקד על הרגימנט ה-3 של המשמר הקיסרי (近衛師団).

בשנת 1899 מונה כמפקד הדיוויזיה ה-1, שנה לאחר מכן הועבר לדיוויזיה ה-10. בשנת 1902 הועלה לדרגת מייג'ור-גנרל. עם פרוץ מלחמת רוסיה–יפן פיקד על מספר בריגדות, אם כי בעורף, ולא בחזית, כך שאנשיו לא לקחו חלק במלחמה. הוא שימש גם כמפקד חיל המצב היפני בסין. בשנת 1908 הועלה לדרגת לוטננט-גנרל, ובשנת 1912 קיבל את הפיקוד על הדיוויזיה ה-18. בקיץ 1914 במסגרת מלחמת העולם הראשונה, הטילה יפן מצור על המושבה הגרמנית בצ'ינגדאו. קאמיו נשלח עם חייליו לנחות בלונגקואו, כדי לאגף את שאדונג. קאמיו הזהיר הורה לבצע הפצצה מסיבית של האזור, ובזבז תחמושת רבה כדי לאפשר לחייליו לעבור בבטחה. צעד שזכה לתשבחות מאוחר יותר.

בשנת 1916 הועלה לדרגת גנרל, הוא פרש מהצבא בשנת 1925, ונפטר בטוקיו בשנת 1927.

לקריאה נוספת
------------

* Seagrave, Sterling (1993). Dragon Lady: The Life and Legend of the Last Empress of China. Vintage Press.
* Tucker, Spencer (1998). The Great War 1914–1917. Indiana University Press.

קישורים חיצוניים
----------------

ויקישיתוף מדיה וקבצים בנושא **מיצואומי קאמיו** בוויקישיתוף
* First World War
* Battle of Tsingtao
* Tsingtao Campaign by Colin Denis

|  |  |
| --- | --- |
| בקרת זהויות עריכת הנתון בוויקינתונים | 
* GND: 1164609920
* ISNI: 0000 0003 7801 0041
* NDL: 00495969
* VIAF: 255861131
* WorldCat: viaf-255861131

 |
מיץ חמוציות טהור
**מיץ חמוציות** הוא מיץ המופק מחמוציות. לרוב, מוהלים את המיץ בתערובת עם מיצים אחרים או שממתיקים אותו עם סוכר.

ערכים תזונתיים
--------------

כוס מיץ חמוציות טהור שמכיל כ-248 גרמים, הוא מקור עשיר לנוגדי חמצון, ויטמין C וחומצה סליצילית. בכוס אחת (248 מיליליטר) ישנם: 108 קילו-קלריות, 26.18 גרם פחמימות, 0.65 גרם חלבונים, 75.6 מיליגרם של ויטמין C (שהם 91% מן המשקה), 4.3 מיליגרם של כולין, ו-0.22 מיליגרם של ויטמין B3. כמו כן המיץ עשיר במינרלים, כוס אחת מכילה 46 מיליגרם של סידן, 12 מיליגרם של מגנזיום, 182 מיליגרם של אשלגן, 14 מיליגרם נתרן ועוד. מיץ חמוציות נחשב למשקה חומצי בעל רמת PH שנעה בין 2.3 ל-2.5.

כמשקה בריאות
------------

מיץ חמוציות הוא משקה המסייע במניעת מחלות וכן בניקוי הגוף מפסולת. המיץ מסייע בעיקר לחולים בעלי מחלות בדרכי השתן. הנוזל החומצי "מחטא" את שלפוחית השתן ומונע הצטברות של חיידקים מעוררי דלקות ומחלות דוגמת אשריכיה קולי (אשר מצוי במעיים, אך הימצאותו בדרכי השתן אינה תקינה). למיץ יש גם תועלת בשיפור לחץ הדם, שמירה על בריאות השיניים (הוא מחטא את החניכיים ומונע פלאק בשן) מניעת מחלות סרטן ומחלות בכלי הדם.

סגולותיו הרפואיות של מיץ החמוציות נבדקו ונבדקים על ידי רופאים וביולוגים ברחבי העולם. על מי המחקרים רמת החמוציות הגבוהה של המשקה, יחד עם כימיקלים המצויים בצמח החמוצית כגון אנתוציאנין הם שמקנים לו יכולות אלה.

בשוק העולמי
-----------

משנת 1999 עד 2006, מחיר חבית של מיץ חמוציות מן היצרן Ocean Spray (חברה אמריקאית הסוחרת במשקה בכמויות גדולות) עלה מ-14.79 דולרים ל-47.69 דולרים, עלייה של 222% במחיר. "אושן ספריי" היא חברה המייצרת ומשווקת מיצי חמוציות בארצות הברית וחולשת של 60% מן השוק האמריקאי. בין השנים 2005 עד 2006, הייתה ירידה של 2.6 אחוזים בשתיית מיצים, אך הביקוש למיץ חמוציות עלה ב-9.99 אחוזים.

קישורים חיצוניים
----------------

ויקישיתוף מדיה וקבצים בנושא **מיץ חמוציות** בוויקישיתוף

הערות שוליים
------------

1. ↑
2. ↑
3. ↑  "15 Amazing Benefits of Cranberry Juice | Organic Facts". *Organic Facts* (באנגלית אמריקאית). 2008-04-07. נבדק ב-2018-03-23.
4. ↑

| מיצים |
| --- |
| מיצי פירות | מיץ אוכמניות • מיץ אשכוליות • מיץ חמוציות • לימונדה • לימונענע • מיץ ענבים • מיץ פטל • מיץ רימונים • מיץ תפוזים • מיץ תפוחים • מיץ אננס |  |
| מיצי ירקות | מיץ גזר • מיץ מלפפונים • מיץ עגבניות |
| שונות | אוטיי • סיידר • עשב חיטה • צום מיצים • שייק |
**ניקולא גרנו** (בצרפתית: **Nicolas Grenon**; סביבות 1375 – 17 באוקטובר 1456) היה מלחין צרפתי מראשית תקופת הרנסאנס. גרנו כתב בכל הצורות המוזיקליות שהיו מקובלות בתקופתו והיה מקרה נדיר של מלחין מאריך-ימים, שלמד את אומנותו בשלהי המאה ה-14 אך עסק בה בעיקר בתקופת התגבשותם של סגנונות הרנסאנס.

קורות חייו
----------

הרשומות המוקדמות ביותר של גרנו מקורן בפריז, שם עבד תחילה בקתדרלת נוטרדאם. עם מות אחיו קיבל את משרת הכומר בכנסיית סן ספולקר. הוא התקדם במעלות ההירארכיה הכנסייתית בסן ספולקר ולבסוף עזב את פריז ועבר תחילה ללאון שבפיקרדיה ב-1403 ואחר לקמבריי ב-1408. ב-1409 התקבל לשירותו של הדוכס מברי כ"ממונה על הנערים", מורה למוזיקה ומשגיח על נערי המקהלה, בבורז'ה; בשנת 1412 החל את הקריירה שלו בחצר דוכסות בורגונדיה של ז'אן הראשון, דוכס בורגונדיה. ב-1419 חזר לקמבריי ומשנת 1425 עד 1427 עבד ברומא כממונה על נערי המקהלה בקאפלה של האפיפיור מרטינוס החמישי.

מעבודתו זו פרש לקמבריי, שם עבד בשנות ה-40' של המאה ה-15 עם גיום דופאי על שכתוב מלא של המוזיקה הליטורגית הפוליפונית של הקתדרלה. הוא הלך לעולמו בקמבריי, אחרי חיים יוצאי-דופן באריכותם.

מוזיקה והשפעה
-------------

במוזיקה של גרנו ניכרים היבטים של נוהלי כתיבה הן מימי הביניים והן מראשית הרנסאנס. המוזיקה החילונית שלו היא המעודכנת ביותר וכוללת דוגמאות מכל אחת מן הצורות הקבועות (formes fixes) שהיו מקובלות בימיו - הבלדה, הווירלאי והרונדו. המלודיה נמצאת תמיד בקול העליון וכולם כתובים בשלושה קולות.

המוטטים של גרנו יוצאי דופן בשימוש שהם עושים בטכניקה איזותרמית, בדרך כלל בכל הקולות. מכמה בחינות הם דומים למוטטים של גיום דופאי, מלבד בחומרת העיקרון האיזותרמי. אחד מהם אפשר לתארך ל-1414, כיון שהוא מהלל את מתנגד האפיפיור יוחנן העשרים ושלושה ונכתב כנראה במועד פתיחתה של מועצת קונסטאנץ. גרנו כתב גם מיסות, אבל אף לא אחת מהן שרדה בשלמותה; רק קטע מן הגלוריה נשאר ולא די בו כדי לעמוד על הטכניקה הסגנונית שלו לסוג זה של יצירה.

לקריאה נוספת
------------

* idem. "Nicolas Grenon", *Grove Dictionary of Music and Musicians|Grove Music Online*, ed. L. Macy (accessed January 22 2005), grovemusic.com (subscription access).
* Gustave Reese, *Music in the Renaissance*. New York, W.W. Norton & Co. 1954. מסת"ב 0-393-09530-4
* Richard H. Hoppin, *Medieval Music*. New York, W.W. Norton & Co. 1978. מסת"ב 0-393-09090-6

קישורים חיצוניים
----------------

* ניקולא גרנו, באתר MusicBrainz (באנגלית)
* ניקולא גרנו, באתר Discogs (באנגלית)
* ניקולא גרנו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5015172
* BnF: cb13938698w (data)
* GND: 13439075X
* ICCU: MUSV031879
* ISNI: 0000 0001 0653 2161
* LCCN: n95032695
* MusicBrainz: 67ad45df-174a-4ae9-8fa1-6cb36b2f7050
* SUDOC: 162039069
* VIAF: 17412224
* WorldCat: lccn-n95032695

 |
**אפיקיון** (שם מדעי: *Epicyon*; מילולית: "יותר מכלב") הוא סוג טורף נכחד ממשפחת הכלביים שהיה דומה לזאב המודרני, אך היה גדול ממנו, ולמעשה היה הגדול שבכל הכלבים מעולם. הוא השתייך לתת-המשפחה הנכחדת בורופגיים (Borophaginae) אשר דמתה לצבועים ויכלו לרסק עצמות במלתעותיהם החזקות. מאובניו נמצאו ב-1858 באמריקה הצפונית מפלורידה עד אלברטה ועד קליפורניה. במקור שייכו אותו לסוג כלב, אך בהמשך העבירו אותו לסוג חדש ששייך לקבוצת כלבים אחרת.

מאפיינים
--------

האפיקיון הגיע לאורך 1.5 מטר והגיע למשקל 60–170 קילוגרם, שהגדול מביניהם היה המין Epicyon haydeni, מה שהופך אותו לכלב הגדול ביותר מעולם. הא היה בעל לסתות חזקות המזכירות לסתות אריה שהיו בעלות יכולת נשיכה חזקה מהרבה מכל כלב מודרני ועזרו לו לרסק עצמות.

האפיקיון חי בערבות אמריקה הקדומה לצד טורפים נוספים כמו דוביים, שנחרבים, ברבורופליים וכלבים דומים אליו כמו הבורופאגוס (*Borophagus*). כלב זה היה מטורפי-העל של אמריקה ונראה שצד בקבוצות, איתם היה יכול להפיל טרף כבד ממנו בהרבה בדומה לזאבים רגילים. כמו כן סביר להניח שהוא חטף טרף של טורפים אחרים אשר צדו לבדם.

הטרף העיקרי שלו היה גמליים נכחדים כמו האייפיקמלוס הגבוה, סוסיים קדומים וקרנפיים שרעו בערבות אמריקה של המיוקן.

בתרבות
------

להקות של כלב זה מופיעות בסדרה מפלצות חוזרות לתחייה שם הן הורגות אמפיקיונים צעירים.

קישורים חיצוניים
----------------

ויקישיתוף מדיה וקבצים בנושא **אפיקיון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**מיץ גזר** הוא מיץ המופק מגזרים.

סקירה
-----

מיץ גזר מכיל כמות גדולה של קרוטן, מקור חשוב לוויטמין A, וכן הוא עשיר בוויטמין B, חומצה פולית ומינרלים חשובים הזקוקים לגוף כגון סידן, נחושת, מגנזיום, אשלגן, זרחן וברזל. מכחצי קילוגרם של גזרים ניתן להפיק כוס מיץ של כ-250 מיליליטר, כמות זו של מיץ נחשבת לכמות קטנה ביחס למיצים המופקים מפירות כגון תפוחים או תפוזים. הסיבה לכך היא כמות הציפה הרבה של הגזר, ביחס לפירות וירקות אחרים.

כמו מאכלים אחרים העשירים בבטא-קרוטן, צריכה של מיץ גזר בכמויות גדולות עלולה להוביל ל"קרוטנודרמה" - מצב בו העור מקבל גוון כתמתם-כתום. שתיית שלוש כוסות מיץ גזר ביום במשך תקופה קצרה תוביל למצב זה.

טעמו של מיץ הגזר הוא מתוק באופן טבעי, ובניגוד לרוב המיצים הוא אינו שקוף. לרוב, מיץ הגזר נצרך כמשקה בריאות. במשך מאות שנים הכינו מגזרים מרקים ומיצים ברחבי העולם. באמריקה, נעשה שימוש במיץ גזר כדי להעניק לגבינות גוון כתום כהה יותר.

ערכים תזונתיים
--------------

כוס אחת של מיץ גזר סחוט מכילה את הערכים הבאים, לפי מחלקת החקלאות של ארצות הברית:

* קלוריות: 95
* שומנים: 0.35
* פחמימות: 21.90
* סיבים: 1.9
* חלבונים: 2.24
* כולסטרול: 0.010

ראו גם
------

* שייק

קישורים חיצוניים
----------------

ויקישיתוף מדיה וקבצים בנושא **מיץ גזר** בוויקישיתוף
* גזר - מלך הבריאות

הערות שוליים
------------

1. ↑  Kristin Mortensen. "Toxicity of Carrot Juice". *Livestrong.com*.
2. ↑  eMedicine - Carotenemia : Article by Robert A Schwartz

| מיצים |
| --- |
| מיצי פירות | מיץ אוכמניות • מיץ אשכוליות • מיץ חמוציות • לימונדה • לימונענע • מיץ ענבים • מיץ פטל • מיץ רימונים • מיץ תפוזים • מיץ תפוחים • מיץ אננס |  |
| מיצי ירקות | מיץ גזר • מיץ מלפפונים • מיץ עגבניות |
| שונות | אוטיי • סיידר • עשב חיטה • צום מיצים • שייק |
**יבשתן צנוע** (שם מדעי: *Periophthalmus modestus*;‏ *modestus* - "צנוע" בלטינית, על שם צבעיו הדהויים) הוא מין של דג ממשפחת הקברנוניים ומתת-משפחת היבשתנים המצוי במזרח אסיה היכול לנוע מחוץ למים.

יבשתן זה מגיע לאורך 10 סנטימטר. הוא בעל צבעים דהויים המזכירים את סביבתו הבוצית אך בעל כמה פסים שחורים על הגב. הדג בעל 2 סנפירי חזה המשמשים כ"רגליים" ודחפים את הגוף. יש לו 2 סנפירי גב בצורת מפרש. הדג בעל לסתות גדולות ועיניים המצויות בקצה העליון של הראש. הדג צריך שעורו יהיה לח, אז הוא יכול לנוע ולנשום מחוץ למים במשך 60 שעות.

דג זה חי בביצות מנגרובים, בשפכי נהרות בוציים ובביצות מלוחות לחופי האוקיינוס השקט בווייטנאם עד לחופי קוריאה ויפן. הדג מסנן בבוץ את מזונו הכולל יצורים קטנים יותר באמצעות שפתיו הגדולות.

היבשתן מתרבה באמצעות חפירת בורות בבוץ והזרמת חמצן לצאצאים בפיו עד לבקיעתם.

קישורים חיצוניים
----------------

ויקישיתוף מדיה וקבצים בנושא **יבשתן צנוע** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* FB
* ITIS
* NCBI
* GBIF
 |

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NDL: 01060837

 |